บาทเปิด 33.70 บาทต่อดอลลาร์ อ่อนค่า
เงินบาทเปิดตลาด 33.70 บาทต่อดอลลาร์ อ่อนค่าเล็กน้อย แต่ยังมีแนวโน้มกลับมาแข็งค่า
22 ธ.ค. 2564

เมื่อวันที่ 22 ธ.ค. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.70 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 33.69 บาท/ดอลลาร์เงินบาทเช้านี้อ่อนค่าเล็กน้อยจากเย็นวาน แต่มีแนวโน้มกลับมาแข็งค่า หลังดอลลาร์อ่อนค่า เนื่องจากตลาดเปิดรับความเสี่ยงในการลงทุนมากขึ้น แต่ตลาดยังขาดปัจจัยใหม่ และมีปริมาณธุรกรรมเบาบาง"บาทมีแนวโน้มแข็งค่า หลังตลาดเปิดรับลงทุนเสี่ยงมากขึ้น แต่ยังขาดปัจจัยใหม่" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.60 - 33.75 บาท/ดอลลาร์ โดยวันนี้จะมีการประชุม คณะกรรมการนโยบายการเงิน (กนง.) ซึ่งคาดว่าจะมีมติคงอัตราดอกเบี้ย และอาจมีการปรับคาดการณ์จำนวนนักท่องเที่ยวต่างชาติ หลังพบการระบาดของไวรัสโอมิครอนที่เพิ่มมากขึ้น